Nagpoon bilang kandidata asin titulado nin Miss Bicolandia, siya nagin pinalista sa Binibining Pilipinas kan dekada 1970. Nagin siyang modelo kan Hyatt La Concha na nagbukas saiya nin oportunidad na magin matriyumpong modelo digdi asin sa luwas kan nasyon. Napili man siya bilang Modelo kan Taon sa Filipinas kan parehong dekada kun sain nagin tampok siya sa nagkapirang mga lokal asin pangkinaban na magasin huli kan saiyang kakaibang kagayonan bilang kayumangging kutis, igwang paglaladawan nin sarong Tsinita asin Kastila.